
Nr.  39132  /  12 .12.2022


RAPORT DE SPECIALITATE
la proiectul de hotarare cu privire la aprobarea procedurii de publicare a listei contribuabililor persoane juridice care au declarat si au achitat la scadenta obligatiile fiscale de plata si nu inregistreaza  obligatii restante la bugetul local

      In vederea mediatizarii contribuabililor persoane juridice care si-au declarat si achitat la scadenta obligatiile fiscale de plata si care nu figureaza in evidentele fiscale cu obligatii bugetare restante, organele fiscale locale au obligatia de a publica pe pagina de internet proprie, lista acestor contribuabili, tinand seama de prevederile  Ordonanţei Guvernului  nr. 31 din 31 august 2022 pentru modificarea şi completarea Legii nr. 207/2015 privind Codul de procedură fiscala prin care se completeaza articolul 162, astfel, la pct.17. după articolul 162 se introduce un nou articol, art. 162^1, cu următorul cuprins:
    "    Publicarea listelor contribuabililor care nu au obligaţii restante
    (1) Organul fiscal central, precum şi organul fiscal local au obligaţia de a publica pe pagina de internet proprie lista contribuabililor persoane juridice care au declarat şi au achitat la scadenţă obligaţiile fiscale de plată şi care nu au obligaţii restante.
    (2) Lista se publică trimestrial până în ultima zi a primei luni din trimestrul următor celui de raportare.
    (3) Procedura de aplicare a prezentului articol se aprobă:
    a) în cazul creanţelor fiscale administrate de organul fiscal central, prin ordin al preşedintelui A.N.A.F.;
    b) în cazul creanţelor fiscale administrate de organul fiscal local, prin hotărâre a consiliului local."
La aricolul 11, alineatul (8) din Legea nr. 207/2015 privind Codul de procedura fiscala, cu modificarile si completarile ulterioare, prin care se reglementeaza secretul in materie fiscala, este stipulata prevederea conform careia organul fiscal poate aduce la cunostinta publica informatiile  pe care le detine ori de cate ori  informatiile sunt calificate de lege ca fiind publice, iar la art 11, alin(9) se precizeaza :  ,, Procedura de aducere la cunoştinţă publică a informaţiilor deţinute de organul fiscal central se aprobă prin ordin al preşedintelui A.N.A.F., iar  procedura de aducere la cunoştinţă publică a informaţiilor deţinute de organul fiscal local se aprobă prin ordin al ministrului dezvoltării regionale şi administraţiei publice, cu avizul Ministerului Finanţelor Publice.”, iar la alineatul (10) se stipuleaza  prevederea conform careia ,, (10) Prelucrarea datelor cu caracter personal de către organele fiscale centrale şi locale se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare, în scopul exercitării atribuţiilor de administrare a creanţelor fiscale.”
    In acest context, este necesar elaborarea  unei proceduri care cuprinde  urmatoarele:
· conditiile ce trebuiesc indeplinite  cumulativ de catre contribuabili la intocmirea listei acestora si anume:
a) sunt depuse pe perioada de prescriptie a dreptului de a stabili obligatii fiscale, toate declaratiile fiscale, pina la data intocmirii listei. Aceasta conditie se considera indeplinita si in cazul in care, pentru perioadele in care nu s-au depus declaratii fiscale, obligatiile fiscale au fost stabilite, prin decizie, de catre organul fiscal;
b) au fost achitate la scadenta/termen de plata prevazut de lege , obligatiile fiscale principale si accesoriile acestora, in trimestrul pentru care se realizeaza publicarea listei ;
c) nu inregistreaza obligatii bugetare restante la data intocmirii listei;
- periodicitatea publicarii – trimestrial, pina in ultima zi a primei luni din trimestrul  urmator celui de raportare, respectiv 30 aprilie, 31 iulie si 31octombrie, 31 ianuarie.
-        continutul listei contribuabililor;
-        corectarea listei contribuabililor in cazul depistarii unor erori/omisiuni;
-    prevederile Procedurii de publicare a listei contribuabililor care nu inregistreaza  obligatii restante la bugetul local al Municipiului Campulung, se aplica de catre functionarii publici care au competenta in stabilire, constatare, impunere, control si urmarire impozite si taxe locale persoane juridice ;
 -  publicarea pe site-ul propriu al institutiei se realizeaza prin grija personalului din cadrul compartimentului IT, iar de corectitudinea informaţiilor care vor fi transmise răspunde seful Serviciului Administrare Venituri Persoane Fizice si Juridice, precum si functionarii publici din cadrul Serviciului Administrare Venituri  cu atributii  in constatare, impunere, control si urmarire impozite si taxe locale persoane juridice.
Prin proiectul de hotarare se supune aprobarii Procedura proprie de publicare a  listei contribuabililor persoane juridice care au declarat  si au achitat la scadenta obligatiile fiscale de  plata si nu au obligatii restante la bugetul local al Municipiul Campulung .
   

        Director executiv,                                                            Sef serviciu,     
            Violeta IARCA                                                           Lucretia MITOI   











						Anexa la raportul de specialitate nr. 39132/12.12.2022

Procedura de publicare a listei contribuabililor persoane juridice 
care au declarat  si au achitat la scadenta obligatiile fiscale de plata 
si nu au obligatii restante la bugetul local
 
       1. În vederea mediatizării contribuabililor persoane juridice care au declarat şi achitat la scadenţă obligaţiile fiscale de plată şi care nu figurează în evidenţele fiscale cu obligaţii bugetare restante, organele fiscale locale, denumite în continuare organe fiscale, publică pe pagina de internet proprie lista contribuabililor care au declarat si au achitat la scadenta obligatiile fiscale de plata si nu au obligatii restante la bugetul local, conform Anexei 1, care face parte integrantă din prezenta procedură.
       2. Pentru întocmirea listei prevăzute la pct. 1 se au în vedere următoarele condiţii ce trebuie îndeplinite cumulativ de către contribuabili:
    a) sunt depuse, pe perioada de prescripţie a dreptului de a stabili obligaţii fiscale, toate declaraţiile fiscale, până la data întocmirii listei. Această condiţie se consideră îndeplinită şi în cazul în care, pentru perioadele în care nu s-au depus declaraţii fiscale, obligaţiile fiscale au fost stabilite, prin decizie, de către organul fiscal;
    b) au achitate la scadenţă/termenul de plată prevăzut de lege obligaţiile fiscale principale şi accesorii, în trimestrul pentru care se realizează publicarea listei;
    c) nu înregistrează obligaţii bugetare restante la data întocmirii listei.
       3. Lista va cuprinde denumirea contribuabililor şi codul de identificare fiscală.
       4. La întocmirea listei se au în vedere informaţiile referitoare la obligaţiile bugetare înregistrate în evidenţele fiscale existente la nivelul organului fiscal local.
       5. La publicarea listei pentru contribuabilii care au înfiinţate sedii secundare înregistrate fiscal in raza de competenta a organului fiscal local, se verifică condiţiile prevăzute la pct. 2 atât pentru activitatea proprie, cât şi pentru sediile secundare ale acestora. În acest caz, lista cuprinde contribuabilii care au înfiinţate sedii secundare înregistrate fiscal potrivit legii, fără a mai fi menţionate sediile secundare ale acestora.
        6. Publicarea listei prevăzute la pct. 1 se face trimestrial , până în ultima zi a primei luni din trimestrial următor celui de raportare, respectiv 30 aprilie, 31 iulie si 31octombrie, 31 ianuarie.
         7. În situaţia în care se constată erori materiale şi omisiuni cu privire la informaţiile cuprinse în listă, organul fiscal, în baza unui referat aprobat de conducătorul acestuia, prelucrează, de îndată, în sistem informatic, modificările informaţiilor publicate pentru fiecare contribuabil.
    8. Prin eroare materială se înţelege:
    a) preluarea eronată a datelor din evidenţele fiscale existente la nivelul organelor fiscale;
    b) publicarea eronată a unor contribuabili care, potrivit legii, nu îndeplinesc criteriile prevăzute la pct. 2.
    9. Constituie omisiune la publicarea pe site neselectarea, din eroare, a unor contribuabili care îndeplineau criteriile prevăzute la pct. 2.
    10. Intocmirea şi transmiterea informaţiilor ce vor fi cuprinse in liste, precum şi gestiunea acestora vor fi asigurate de operatorul soft-ului taxe si impozite.
     11. Publicarea pe site-ul propriu al institutiei se realizeaza prin grija personalului din cadrul compartimentului IT, iar de corectitudinea informaţiilor care vor fi transmise răspunde Seful Serviciului Administrare Venituri Persoane Fizice si Juridice, precum si functionarii publici din cadrul compartimentului constatare, impunere, control si urmarire impozite si taxe locale persoane juridice.

    Anexa 1 face parte integrantă din prezenta procedură.
    


































ANEXA 1 la procedură



LISTA
contribuabililor persoane juridice care au declarat  si au achitat la scadenta obligatiile fiscale de  plata si nu au obligatii restante
la bugetul local al Municipiului Campulung




	Nr. crt.
	Denumirea contribuabilului  
	Cod unic de înregistrare fiscală  (CUI)                

	
	
	

	
	
	

	
	
	





Conducătorul unităţii fiscale
Nume şi prenume ................
Semnătura şi ştampila unităţii


		

	         Director executiv,                                                            Sef serviciu,

